ທ່ານເລຂາທິການໃຫຍ່ ຫງວຽນຟຸຈ້ອງ
ຕ້ອນຮັບຄະນະຜູ້ແທນພັກກອມມູນິດຈີນ
(ພາບ: TTXVN)
ຕອນບ່າຍວັນທີ 23/10, ຢູ່ສຳນັກງານສູນກາງພັກ, ທ່ານເລຂາທິການໃຫຍ່ຄະນະບໍລິຫານງານສູນກາງພັກກອມມູນິດຫວຽດນາມ ຫງວຽນຟຸຈ້ອງ ໄດ້ໃຫ້ການຕ້ອນຮັບຄະນະຜູ້ແທນພັກກອມມູນິດຈີນ, ໂດຍທ່ານ ວາງຈາງຊວຍ, ກຳມະການສູນກາງພັກ, ຮອງປະທານຄະນະກຳມະການທົ່ວປະເທດສະພາປຶກສາການເມືອງແຫງຊາດຈີນ, ຫົວໜ້າຄະນະຕິດຕໍ່ພົວພັນຕ່າງປະເທດສູນກາງພັກກອມມູນິດຈີນ, ນຳໜ້າ ພວມຢ້ຽມຢາມ ແລະ ເຮັດວຽກຢູ່ຫວຽດນາມ. ທີ່ການຕ້ອນຮັບ, ທ່ານເລຂາທິການໃຫຍ່ ຫງວຽນຟຸຈ້ອງ ຢືນຢັນວ່າ, ຍາມໃດພັກ, ລັດ ແລະ ປະຊາຊົນຫວຽດນາມ ກໍຖືເປັນສຳຄັນ ແລະ ພ້ອມແລ້ວທີ່ຈະພ້ອມກັບພັກ, ລັດ ແລະ ປະຊາຊົນຈີນ ພັດທະນາການພົວພັນຮ່ວມມືຍຸດທະສາດຮອບດ້ານ. ທ່ານເລຂາທິການໃຫຍ່ ຫງວຽນຟຸຈ້ອງ ສະເໜີໃຫ້ 2 ຝ່າຍ ຈົ່ງຕັ້ງໜ້າປະຕິບັດຄວາມຮັບຮູ້ລວມຂອງການນຳຂັ້ນສູງ 2 ພັກ, 2 ລັດ, ເພີ່ມທະວີການພົບປະແລກປ່ຽນຂັ້ນສູງ, ແກ້ໄຂບັນດາບັນຫາຍັງຄົງຄ້າງເທື່ອລະກ້າວ, ເພື່ອຜົນປະໂຫຍດຂອງປະຊາຊົນ 2 ປະເທດ, ເພື່ອສັນຕິພາບ, ສະຖຽນລະພາບໃນພາກພື້ນ.
ສ່ວນທ່ານ ວາງຈາງຊວຍ ປາດຖະໜາວ່າ, ໃນໄລຍະຈະມາເຖິງ, 2 ຝ່າຍຈະຫັນບັນດາຄວາມຮັບຮູ້ລວມເຊິ່ງການນຳຂັ້ນສູງ 2 ພັກ, 2 ລັດ ບັນລຸໄດ້ໂດຍໄວ, ນຳມາເຊິ່ງຜົນປະໂຫຍດຢ່າງແທດຈິງໃຫ້ປະຊາຊົນ 2 ປະເທດ.
ກ່ອນໜ້ານັ້ນ, ທ່ານຮອງນາຍົກລັດຖະມົນຕີ, ລັດຖະມົນຕີ ຟ້າມບິ່ງມິງ ແລະ ທ່ານ ຮ່ວາງບິ່ງກວນ, ຫົວໜ້າຄະນະພົວພັນຕ່າງປະເທດສູນກາງ ກໍມີການເຮັດວຽກກັບຄະນະຜູ້ແທນພັກກອມມູນິດເຊັ່ນດຽວກັນ.
(ແຫຼ່ງຄັດຈາກ VOV)